|  |  |
| --- | --- |
| 9. Ηγεσία – Οργάνωση και διοίκηση της σχολικής μονάδας | Σακελλαρίδου Ε., Πανηγυριτζόγλου Α. |
| ● Στοχοθεσία και προτεραιοποίηση στόχων ● Συλλογικότητα κατά τη λήψη αποφάσεων ● Οργάνωση της ενημέρωσης εκπαιδευτικών, μαθητών/-τριών και γονέων ● Αποτελεσματική αξιοποίηση του εκπαιδευτικού προσωπικού ● Υποστήριξη της επαγγελματικής ανάπτυξης των εκπαιδευτικών ● Διασφάλιση της εφαρμογής του σχολικού κανονισμού | |

|  |  |  |  |  |
| --- | --- | --- | --- | --- |
| α’)  Σε γενικές γραμμές οι πρακτικές του σχολείου σε σχέση με την αξιοποίηση, την υποστήριξη και την ανάπτυξη του ανθρώπινου δυναμικού κρίνονται ικανοποιητικές. Η κατανομή αρμοδιοτήτων, οι διαδικασίες στήριξης των εκπαιδευτικών στις επιστημονικές και παιδαγωγικές τους ανάγκες και οι συνθήκες για την πραγματοποίηση αυτής της στήριξης βρίσκονται σε πολύ καλό επίπεδο, διευκολύνοντας τους εκπαιδευτικούς στο διδακτικό τους έργο αλλά και στη συνεργασία και στις σχέσεις μεταξύ τους που είναι άριστες. Τέλος, έγιναν στο παρελθόν και συνεχίζουν να γίνονται πολλές ενδοσχολικές επιμορφώσεις με μεγάλη επιτυχία, κρίνεται αναγκαία, ωστόσο , η τακτικότερη πρωτοβουλία τέτοιων δράσεων από τη στιγμή μάλιστα που εκδηλώνεται μεγάλο ενδιαφέρον από τη μεριά των εκπαιδευτικών.  Μέσα στο σχολείο και στις μεταξύ των μελών του σχέσεις δεν αποτελούν στοιχεία διάκρισης φυλετικές, θρησκευτικές ή άλλες διακρίσεις.  Μεγάλη σημασία στη σχολική ζωή μεταξύ γονέων μαθητών και εκπαιδευτικών έχουν ο δημοκρατικός διάλογος και οι κανόνες του. Η δημοκρατία και η δημοκρατική συμπεριφορά είναι αρετές που εμπεριέχονται ως στοιχεία στην κοινωνικοπολιτική αποστολή του σχολείου.  Σ΄ αυτή τη προσπάθεια δημιουργίας θετικού περιβάλλοντος στήριξης των μαθητών:   * Ο Σύλλογος Διδασκόντων ενημερώνεται τουλάχιστον μια φορά την βδομάδα από την Διεύθυνση για διάφορα τρέχοντα θέματα αλλά και θέματα λειτουργίας του σχολείου. Επίσης οι εκπαιδευτικοί του σχολείου ενημερώνονται και μέσω του ηλεκτρονικού ταχυδρομείου. * Στο σχολείο έχει ψηφιστεί και εφαρμόζεται Σχολικός Κανονισμός. * Επίσης εφαρμόζονται Κανόνες Εφημερίας, Κώδικας με τα Καθήκοντα Υπεύθυνων Τμημάτων και έχουν ανατεθεί εξωδιδακτικές εργασίες στους εκπαιδευτικούς με απόφαση του συλλόγου Διδασκόντων. * Υπάρχει οργανωμένη γραμματεία την οποία απαρτίζουν οι εκπαιδευτικοί που έχουν μειωμένο ωράριο διδασκαλίας. * Προγραμματίζονται οι εκπαιδευτικές επισκέψεις και υλοποιούνται Προγράμματα Σχολικών Δραστηριοτήτων (Περιβαλλοντικά, Αγωγής Υγείας, Πολιτιστικά, κ.λ.π.). * Συχνά προγραμματίζονται και πραγματοποιούνται συνεδριάσεις του Συλλόγου των Διδασκόντων.   β’)  Η διαμόρφωση ενός λειτουργικού ωρολογίου προγράμματος είναι πολύ δύσκολη διαδικασία μια και δεν υπάρχουν αίθουσες τμημάτων αλλά αίθουσες μαθημάτων. Δημιουργήθηκε και δεύτερο εργαστήριο Πληροφορικής για να εξυπηρετεί τις ανάγκες του σχολείου.  Στο σχολείο, εφαρμόζεται πρόγραμμα Αναπλήρωσης - Συμπλήρωσης σε περίπτωση που απουσιάζουν εκπαιδευτικοί και έτσι ουσιαστικά τα κενά στο ωρολόγιο πρόγραμμα είναι ελάχιστα. Οι αλλαγές γίνονται εγκαίρως και ενημερώνονται εκπαιδευτικοί και μαθητές – γονείς. | | | | |
| γ’)  Το σχολείο μας είναι καλά στελεχωμένο ( 39 μόνιμοι, 2 αναπληρωτές ) όλων των ειδικοτήτων. 70% ανήκουν οργανικά στο σχολείο, καλύπτουν το ωράριό τους κατά 95% με μαθήματα α' ανάθεσης. Διαθέτουν επάρκεια και εκπαιδευτική εμπειρία για τη διδασκαλία των μαθημάτων. Σημαντικό ποσοστό (55%) διαθέτει α' επίπεδο επιμόρφωσης στις ΤΠΕ και 17% β' επίπεδο. Αναλαμβάνουν διάφορες εξωδιδακτικές εργασίες και υπάρχει καλή συνεργασία του συλλόγου με τον Δ/ντή του σχολείου, τις υποδιευθύντριες, αλλά και καλό κλίμα μεταξύ των εκπαιδευτικών.  δ’)  Υλοποιούνται προγράμματα επιμόρφωσης εκπαιδευτικών που στοχεύουν στην αναβάθμιση και βελτίωση της ποιότητας της διδασκαλίας. Επίσης υλοποιούνται σεμινάρια που έχουν σχέση με την αντιμετώπιση και επίλυση προβλημάτων και διαφορών στην τάξη, την ψυχολογική υποστήριξη των μαθητών καθώς και τη διαχείριση κρίσεων στο σχολείο.  Το τμήμα ένταξης λειτουργεί ικανοποιητικά καθώς και το τμήμα παράλληλης στήριξης.  Για τις ανάγκες του σχολείου σε ειδικό επιστημονικό προσωπικό υπάρχει κοινωνική λειτουργός και ψυχολόγος για τη συμβουλευτική και την υποστήριξη των μαθητών και των εκπαιδευτικών. Για την αποτελεσματική και ουσιαστική λειτουργία του σχολείου μας κρίνουμε απαραίτητη την ύπαρξη ενός Διοικητικού υπαλλήλου ή Εκπαιδευτικού που θα εκτελεί αποκλειστικά χρέη γραμματειακής υποστήριξης.  Το βοηθητικό προσωπικό για την καθαριότητα και συντήρηση του σχολείου κρίνεται επαρκές, όχι όμως και στον τομέα της φύλαξης του σχολείου όπου υπάρχει ανεπάρκεια.  ε’)  Το σχολείουποστηρίζει την επαγγελματική ανάπτυξη των εκπαιδευτικών. Διευκολύνει τις μετακινήσεις τους, τη συμμετοχή τους σε εξετάσεις, τη διευθέτηση του προγράμματος για συμμετοχή σε σπουδές κ.α.  [**http://1gym-volou.mag.sch.gr/portal/index.php/gr/school/kanonismos/1181-mathitikos-kanonismos**](http://1gym-volou.mag.sch.gr/portal/index.php/gr/school/kanonismos/1181-mathitikos-kanonismos) | | | | |
| **Ποσοτική παρουσίαση της εικόνας του σχολείου ως προς τον άξονα:** | **1** | **2** | **3** | **4**  **χ** |